**Zápisnica**

z dvadsiateho tretieho zasadnutia Obecného zastupiteľstva v Rúbani, konaného

dňa 16. júla 2021 o 1700 hodine na obecnom úrade

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňujú 4 poslanci, takže zasadnutie je uznášaniaschopné.

Rokovanie sa konalo za prísnych bezpečnostných a preventívnych opatrení.

.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Návrh plánu kontrolnej činnosti hlavného kontrolóra obce na II. polrok 2021
5. Rozpočtové opatrenie starostky obce č. 1/2021
6. Návrh na IV. úpravu rozpočtu Obce Rúbaň na rok 2021
7. Prevod vlastníctva majetku obce – usporiadanie užívacích a vlastníckych pomerov
8. Opakované uzatvorenie nájmu bytu
9. Rôzne
10. Záver

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

 Predsedujúca určila za zapisovateľku Helenu Kanyicskoovú a za overovateľov zápisnice určila PaedDr. Kristínu Pócsovú a Zoltána Ešeka.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie Imricha Petríka, AnetuVašovú a Zoltána Ešeka.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**4/ Návrh plánu kontrolnej činnosti hlavného kontrolóra obce na II. polrok 2021**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Návrh plánu kontrolnej činnosti hlavného kontrolóra obce na II. polrok 2021, ktorý tvorí prílohu zápisnice pod písmenom C. Podľa § 18 ods. 1 písm. b) zákona č. 369/1990 Zb. o obecnom zriadení v znení neskorších predpisov hlavný kontrolór obce predkladá obecnému zastupiteľstvu raz za šesť mesiacov návrh plánu kontrolnej činnosti, ktorý musí byť najneskôr 15 dní pred prerokovaním v zastupiteľstve zverejnený v obci obvyklým spôsobom. Návrh predložila starostka obce, Ing. Štěpánka Zacharová, nakoľko hlavná kontrolórka obce, Marta Zubnárová svoju neúčasť ospravedlnila zo zdravotných dôvodov.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č. 191** zo dňa **16.07.2021**

Obecné zastupiteľstvo v Rúbani

**berie na vedomie**

Návrh plánu kontrolnej činnosti hlavného kontrolóra obce Rúbaň na II. polrok 2021

**5/ Rozpočtové opatrenie starostky obce č. 1/2021**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Rozpočtové opatrenie starostky obce č. 1/2021, ktorý tvorí prílohu zápisnice pod písmenom D. V súlade s § 11 ods. 4 písm. b) zákona č. 369/1990 Zb. o obecnom zriadení v z. n. p., § 14 ods. 2 písm. a) zákona č. 583/2004 Z. z. o rozpočtových pravidlách územnej samosprávy v z. n. p. a na základe poverenia obecného zastupiteľstva – uznesenie č. 230 zo dňa 28.06.2013 starostka obce vykonala dňa 28.06.2021 rozpočtové opatrenie č. 1/2021 - presun rozpočtovaných prostriedkov v rámci schváleného rozpočtu, pričom sa nemenia celkové príjmy a celkové výdavky.

Poslancom bol v písomných podkladoch doručený návrh uznesenia s dôvodovou správou.

 Starostka obce sa uistila, že k predloženým návrhom uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **192** zo dňa **16.07.2021**

Obecné zastupiteľstvo v Rúbani

**berie na vedomie**

zmenu rozpočtu obce rozpočtovým opatrením starostky obce č. 1/2021 zo dňa 28.06.2021 v zmysle uznesenia obecného zastupiteľstva č. 230 zo dňa 28.06.2013

**6/ Návrh na IV. úpravu rozpočtu Obce Rúbaň na rok 2021**

 Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh na IV. úpravu rozpočtu Obce Rúbaň na rok 2021, ktorý tvorí prílohu zápisnice pod písmenom E. Prednostka úradu, Erika Csölleová uviedla, že rozpočet obce je základným finančným nástrojom finančného hospodárenia obce v príslušnom rozpočtovom roku. Návrh na IV. úpravu rozpočtu Obce Rúbaň na rok 2021 je vypracovaný v súlade so zákonom č. 583/2004 Z. z. o rozpočtových pravidlách územnej samosprávy. Pri vypracovaní návrhu bolo zohľadnené očakávané plnenie rozpočtu na rok 2021 a na základe týchto skutočností je navrhnutá táto zmena.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **193** zo dňa **16.07.2021**

Obecné zastupiteľstvo v Rúbani

**schvaľuje**

IV. úpravu rozpočtu Obce Rúbaň na rok 2021

**7/ Prevod vlastníctva majetku obce – usporiadanie užívacích a vlastníckych pomerov**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Prevod vlastníctva majetku obce – usporiadanie užívacích a vlastníckych pomerov, ktorý tvorí prílohu zápisnice pod písmenom F. Zámer odpredaja majetku obce bol zverejnený na úradnej tabuli obce, dátum vyvesenia 21.06.2021, zvesený dňa 07.07.2021. Výška kúpnej ceny je navrhnutá na základe Prílohy č. 2 k zákonu č. 582/2004 Z. z. o miestnych daniach a poplatku za komunálne odpady a drobné stavebné odpady v znení neskorších predpisov, a to z dôvodu že ide o prevod vlastníctva majetku obce, ktorý sa týka usporiadania užívacích a vlastníckych pomerov. V citovanej Prílohe je stanovená pre obce do 1000 obyvateľov cena pozemku za 1 m2 (záhrady, zastavané plochy a nádvoria, ostatné plochy) vo výške 1,32 EUR. Na základe tejto skutočnosti je celková cena: 55 m2 x 1,32 EUR = 72,60 EUR. Náklady spojené s vkladom vlastníckeho práva do katastra nehnuteľností hradí kupujúci.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **194** zo dňa **16.07.2021**

Obecné zastupiteľstvo v Rúbani

**schvaľuje**

prevod nehnuteľného majetku vo vlastníctve obce Rúbaň podľa § 9a ods. 8 písm. e) zákona č. 138/1991 Zb. o majetku obcí v znení neskorších predpisov vedené pre k. ú. Rúbaň  na LV č. 1 ako parcely registra „C“ evidované na katastrálnej mape ako:

* novovytvorená parcela registra „C“ p. č. 851/134 o výmere 55 m2, ostatná plocha, vytvorená geometrickým plánom vyhotoviteľa Ing. Alexander Lebocz – GEOPARD, Brezová ulica 1250/3, 941 37 Strekov , IČO 34691588 zo dňa 19.04.2021, overený pod číslom 538/21 dňom 10.05.2021, z časti pôvodnej parcely registra „E“ p. č. 851/43, ostatná plocha vo výmere 9821 m2, vedenej na LV č. 1289 vo vlastníctve obce Rúbaň v podiele 1/1 k celku z dôvodov osobitného zreteľa pre Antona Rónaiho, Rúbaň č. 385.

Dohodnutá kúpna cena, za akú sa predmetné nehnuteľnosti prevádzajú je 72,60 EUR.

**8/ Opakované uzatvorenie nájmu bytu**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Opakované uzatvorenie nájmu bytu, ktorý tvorí prílohu zápisnice pod písmenom G. Opakované uzatvorenie nájmu bytu je riešené v čl. III nájomnej zmluvy, kde podmienkou uzavretia opakovaného nájmu na ďalšie tri roky je dodržanie podmienky, a to mesačný príjem nájomcu a osôb spoločne posudzovaných nepresiahne 3,5 násobok životného minima za predchádzajúci kalendárny rok. Opakované uzatvorenie nájmu je taktiež riešené vo Všeobecne záväznom nariadení obce Rúbaň č. 2/2010 o podmienkach prideľovania bytov určených na nájom obyvateľov obce postavených s podporou štátu. Dokumenty, ktorými prenajímatelia deklarujú svoje príjmy a preukazujú splnenie podmienky, boli do podateľne obce doručené.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **195** zo dňa **16.07.2021**

Obecné zastupiteľstvo v Rúbani

**1. schvaľuje**

opakované uzatvorenie nájmu bytu s nájomcom:

Ing. Ladislav Ďörď, bytom Szedera Fabiana č. 357/199, Čebovce

**2. poveruje**

starostku obce s uzatvorením Nájomnej zmluvy na obdobie 3 rokov

**9/ Rôzne**

Starostka obce, Ing. Štěpánka Zacharová informovala poslancov o svojej práci a činnosti obecného úradu od ostatného zasadnutia.

**Na rokovanie obecného zastupiteľstva bod/9 sa dostavil poslanec Ing. Zoltán Tamašek.**

Informácie o stave obstarávania strategického dokumentu Spoločný územný plán obcí Bešeňov, Branovo, Dubník, Gbelce, Jasová, Nová Vieska, Rúbaň, Strekov, Svätý Peter, Svodín, Šarkan - Zmeny a doplnky č. 1. V súvislosti s lokalitou navrhovanou pre funkčné využitie výrobné územie – veterný park naša obec požiada Ministerstvo dopravy a výstavby SR o usmernenie.

Informácie o súčinnosti našej obce pri očkovaní proti COVID-19. Očkovanie sa vykonalo už v troch turnusoch (cca 80 ľudí), a to v budove zdravotného strediska. Okresný úrad v Nových Zámkoch robí prieskum vo veci záujmu o mobilné očkovacie tímy.

Okresný úrad v Nových Zámkoch vyzval obce o možnosť refundácie výdavkov obce vynaložených na COVID-19.

Informácie o aktuálnej vypísanej výzve na predkladanie žiadostí o nenávratný finančný príspevok výstavbu a rekonštrukciu MŠ. Je zameraná na zvyšovanie kapacít materských škôl.

Informácie o stavebných prácach v interiéri  kostola sv. Imricha. Pán farár požiadal o umožnenie konania svätých omší v budove kultúrneho domu.

Projektová dokumentácia zameraná na rekonštrukciu chodníka v súvislosti s vypísanou otvorenou výzvou o poskytnutie príspevku z Integrovaného regionálneho operačného projektu IROP v rámci MAS Dvory a okolie je vypracovaná. Je potrebné začať s verejným obstarávaním na zhotoviteľa tohto projektu a zabezpečením jednotlivých povinných príloh k žiadosti. Termín ďalšieho kola na podanie žiadosti je 16.9.2021.

Informácie o neschválení našej žiadosti zo dňa 03.12.2019 o delimitáciu nehnuteľného majetku vo vlastníctve Slovenskej republiky vedeného pre kataster územia obce Rúbaň na liste vlastníctva č. 1359 ako parcela registra E, parcelné číslo 83081 vo výmere 908 m2, druh pozemku – orná pôda. List o neschválení bol Slovenským pozemkovým fondom doručený dňa 16.07.2021.

Informácie o  výsledku zasadnutia Výberovej komisie NSK pre výber žiadostí v rámci programu LEADER NSK a schválení dotácie Zastupiteľstvom NSK pre občianske združenie FYRMONIA na realizáciu projektu s názvom "Výsadba stromčekov" vo výške 2936,47 EUR, spolufinancovanie 59,93 EUR. Výsadbu stromčekov chce občianske združenie realizovať v areáli nového cintorína. Nakoľko dotácia bude na účet občianskeho združenia pripísaná až po realizácii projektu, starostka obce odporúča poskytnúť občianskemu združeniu FYRMONIA pôžičku vo výške 3000 EUR na prefinancovanie projektu.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **196** zo dňa **16.07.2021**

Obecné zastupiteľstvo v Rúbani

1. **berie na vedomie**

správu o schválení dotácie z rozpočtu Nitrianskeho samosprávneho kraja vo výške 2996,40 EUR v rámci nástroja LEADER NSK pre občianske združenie FYRMONYA so sídlom Rúbaň, IČO 42210488 na projekt s názvom „Výsadba stromčekov“

**2. schvaľuje**

poskytnutie pôžičky na predfinacovanie projektu s názvom „Výsadba stromčekov“ vo výške 3000 EUR pre občianske združenie FYRMONYA so sídlom Rúbaň, IČO 42210488 na základe Zmluvy o pôžičke

Informácie o konaní Valného zhromaždenia Západoslovenskej vodárenskej spoločnosti, a.s.: Konalo sa online formou 23.06.2021, obce na hlasovanie splnomocnili predsedu Dvory a okolie – združenia obcí Ing. Branislava Becíka, PhD. Do programu zasadnutia nebola zaradená téma rozoberaná na zasadnutí Združenia miest a obcí (RZMO) o možnostiach budovania kanalizácie vodárenskou spoločnosťou, nakoľko o zmenu programu je možné žiadať začiatkom roka pri jeho zostavovaní, a k odhlasovaniu kúpy akcií od akcionárov by bola potrebná účasť všetkých akcionárov. Vodárne si však na nové investičné akcie musia brať úver. Vykupovanie majetku by znamenalo ďalšie zvyšovanie úverovej zadlženosti, a neskôr viedlo k zvyšovaniu cien za vodné a stočné.

Prijaté boli štyri uznesenia:

1. Valné zhromaždenie schválilo zapisovateľa, overovateľov, predsedu valného zhromaždenia a osoby poverené sčítaním hlasov.

2. Valné zhromaždenie schválilo Výročnú správu spoločnosti za rok 2020 predloženú predstavenstvom.

3. Valné zhromaždenie schválilo riadnu individuálnu účtovnú závierku spoločnosti za rok 2020 predloženú predstavenstvom.

4. Valné zhromaždenie schválilo návrh na použitie zisku za rok 2020 vo výške 103 438,90 € ako úhradu straty minulých rokov vo výške 93 094,90 € a 10% povinný prídel do rezervného fondu vo výške 10 344,00 €.

Na tento kladný výsledok hospodárenia mala vplyv aj úprava cenníka neregulovaných služieb a výkonov od 1.9.2020 (ktorý bol bez zmeny od roku 2017). V roku 2020 vodárne požiadali Úrad pre reguláciu sieťových odvetví o rozhodnutie o miernom navýšení ceny za stočné, tá však ani napriek tomu nepokrýva všetky oprávnené náklady spoločnosti.

Predsedom predstavenstva Západoslovenskej vodárenskej spoločnosti a.s., je PhDr. Mgr. art. Otokar Klein, podpredsedom predstavenstva RNDr. Ján Krtík. Vodárne zabezpečujú dodávku pitnej vody v rámci 11 okresov Nitrianskeho, Trenčianskeho a Trnavského kraja, svoje služby zabezpečujú prostredníctvom 5806 km siete verejných vodovodov, 1917 km verejných kanalizácií a 44 čistiarní odpadových vôd. Vodárne realizovali investičné projekty zacielené boli na nevyhnutnú rekonštrukciu, obnovu a potrebnú intenzifikáciu existujúcej vodohospodárskej infraštruktúry, ako aj projekty v rámci Operačného programu Kvalita životného prostredia. Výročná správa s materiálmi (ročenka) bola zaslaná každému akcionárovi, teda aj našej obci v tlačenej verzii poštou.

Informácie o pokračovaní prác na rekonštrukcii hasičskej zbrojnice (výmena podlahy, výmena dvier, interiér garáže, výmena brány) a udržiavacích prác na budove domu smútku.

Informácia o stretnutí so štatutárom firmy AgroContract mliečna farma, a.s. so sídlom v Jasovej vo veci zámeru chovu sucho stojacich kráv na území obce Rúbaň v areáli spoločnosti AT DUNAJ spol. s r.o. so sídlom v Rožňave.

Starostka obce dala priestor poslancom na tlmočenie nápadov, názorov.

*Ing. Zoltán Tamašek poslanec:*

* *v jarkoch po daždi neodteká voda*

**10/ Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila.

Erika Csölleová Ing. Štěpánka Zacharová

prednostka úradu starostka obce

Overovatelia: PaedDr. Kristína Pócsová

Zoltán Ešek

Zapisovateľka: Helena Kanyicsková